หุ้นเอเชียผันผวน นลท.จับตาตัวเลขศก.จีน-ผลประชุมเฟดคืนนี้!
หุ้นเอเชียผันผวน นลท.จับตาตัวเลขศก.จีน-ผลประชุมเฟดคืนนี้!
10 มิ.ย. 2563

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนจับตาข้อมูลเศรษฐกิจจีนที่จะมีการเปิดเผยในวันนี้ ได้แก่ ดัชนีราคาผู้บริโภค (CPI) เดือนพ.ค. และดัชนีราคาผู้ผลิต (PPI) เดือนพ.ค.
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,939.00 จุด ลดลง 152.03 จุด, -0.66%
ดัชนี SSE Composite ตลาดหุ้นจีนเปิดวันนี้ที่ 2,951.28 จุด ลดลง 4.83 จุด, -0.16%
ดัชนี HSI ตลาดหุ้นฮ่องกงเปิดวันนี้ที่ 25,179.03 จุด เพิ่มขึ้น 121.81 จุด, +0.49%
ดัชนี TAIEX ตลาดหุ้นไต้หวันเปิดวันนี้ที่ 11,635.99 จุด ลดลง 1.12 จุด, -0.01%
ดัชนี KOSPI ตลาดหุ้นเกาหลีใต้เปิดวันนี้ที่ 2,187.91 จุด ลดลง 1.01 จุด, -0.05%
ดัชนี FTSE STI ตลาดหุ้นสิงคโปร์เปิดวันนี้ที่ 2,805.81 จุด เพิ่มขึ้น 11.64 จุด, +0.42%
ดัชนี FBMKLCI ตลาดหุ้นมาเลเซียเปิดวันนี้ที่ 1,576.26 จุด เพิ่มขึ้น 1.10 จุด, +0.07%
ดัชนี PSE Composite ตลาดหุ้นฟิลิปปินส์เปิดวันนี้ที่ 6,551.32 จุด ลดลง 32.52 จุด, -0.49%
นอกจากนี้ นักลงทุนยังรอดูผลการประชุมนโยบายการเงินของธนาคารกลางสหรัฐ (เฟด) ซึ่งจะมีการแถลงในวันพุธตามเวลาสหรัฐ หรือในช่วงเช้าตรู่ของวันพฤหัสบดีตามเวลาไทย เพื่อหาสัญญาณบ่งชี้ภาวะเศรษฐกิจสหรัฐ รวมทั้งทิศทางอัตราดอกเบี้ย
นายเจอโรม พาวเวล ประธานเฟด จะจัดการแถลงข่าวหลังเสร็จสิ้นการประชุมในครั้งนี้ โดยคาดว่าเขาจะเน้นย้ำว่าเฟดจะยังคงเดินหน้าซื้อพันธบัตรตามมาตรการผ่อนคลายเชิงปริมาณ (QE) โดยไม่จำกัดวงเงินและเวลา เพื่อรักษาสภาพคล่องในตลาด